A BIZOTTSÁG 6/2005/EK RENDELETE
(2005. január 4.)
a 46/2003/EK és a 47/2003/EK rendeleteknek az egyazon kereskedelmi csomagban kiszerelt különböző friss gyümölcs- és zöldségfélék keverékei tekintetében történő helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 2. cikke (2) bekezdésére,
mivel:
(1)
Az egyazon kereskedelmi csomagban kiszerelt különböző friss gyümölcs- és zöldségfélék keverékeire vonatkozó szabályok megállapításáról szóló, 2003. január 10-i 48/2003/EK bizottsági rendelet (2) a legfeljebb három kilogramm nettó tömegű kereskedelmi csomagolásokra vonatkozik.
(2)
Hiba csúszott a friss gyümölcs- és zöldségfélékre vonatkozó forgalmazási előírásoknak az egyazon kereskedelmi csomagban kiszerelt különböző friss gyümölcs- és zöldségfélék keverékei tekintetében történő módosításáról szóló, 2003. január 10-i 46/2003/EK bizottsági rendeletbe (3), valamint a 2200/96/EK tanácsi rendelet I. mellékletének módosításáról szóló, 2003. január 10-i 47/2003/EK bizottsági rendeletbe, amelyek előírják, hogy a friss gyümölcs- és zöldségfélék forgalmazási előírásainak hatálya alá tartozó termékeket fajták keverékei formájában kell kiszerelni három kilogramm nettó tömegűnél kisebb kereskedelmi csomagban.
(3)
Ezért szükséges a 46/2003/EK rendeletet és a 47/2003/EK rendeletet helyesbíteni, hogy az e rendelkezés hatálya alá tartozó csomagok nettó tömege legfeljebb három kilogramm legyen.
(4)
Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
A 46/2003/EK rendelet 1. cikkében a „három kilogrammnál kisebb nettó tömegű” kifejezés helyébe a „legfeljebb három kilogramm nettó tömegű” kifejezés lép.
2. cikk
A 47/2003/EK rendelet 1. cikkében a „három kilogrammnál kisebb nettó tömegű” kifejezés helyébe a „legfeljebb három kilogramm nettó tömegű” kifejezés lép.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. január 4-én.